ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ

 Վարդանանք կրթահամալիր

 ՀԵՏԱԶՈՏԱԿԱՆ ԱՇԽԱՏԱՆՔ

ԹԵՄԱ՝ <<Պատմավեպերի ուսուցման առանձնահատկությունները ավագ

դպրոցում>>

 Կատարող՝ Սոնյա Մնացականյան

 Գիտական ղեկավար՝ Անահիտ Անտոնյան

 ԵՐԵՎԱՆ 2022

 ՆԵՐԱԾՈՒԹՅՈՒՆ

 Հայ ժողովուրդը իր բազմադարյան պատմության ընթացքում ստեղծել է թե՛ ժողովրդական, թե՛ գրական բազմաքանակ ու բազմատեսակ ստեղծագործություններ, որոնց մեջ գեղարվեստական խոսքի հզոր ուժով պատկերված են հայ ժողովրդի շինարար աշխատանքը, ազատ ապրելու համար պայքարի հերոսական դրվագները, նրա երազանքները, ձգտումները, բարքերն ու կենցաղը: Հայ գրականության դպրոցական դասընթացի (հատկապես ավագ դպրոցում) խնդիրն է այդ ստեղծագործությոնների ուսումնասիրման միջոցով աշակերտներին տալ ընդհանրական, համադրական պատկերացում հայ ժողովրդի անցյալ ,ներկա և ապագա կյանքի մասին, նրանց մեջ դաստիարակել ազգային բարձր արժեքներ, մարդկային վեհ գաղափարներ, լավագույն հատկություններ, գեղեցիկի զգացում, գեղագիտական ճաշակ:

 Գեղարվեստական ստեղծագործությունները գանձարան են, ուր հավաքվում,հղկվում, գեղեցկանում և պահպանվում են մայրենի լեզվի հարստությունները: Այդ ստեղծագործությունների ուսումնասիրման միջոցով պետք է օգնել աշակերտներին յուրացնելու մայրենի լեզվի հարստությունները, զարգացնելու նրանց գրավոր և բանավոր խոսքը:

 Վերը նշված խնդիրների իրականացումը առավել իրագործելի է ավագ դպրոցում պատմավեպերը ուսումնասիրելիս:

 Պատմավեպի ուսուցումը սովորողի պատկերավոր մտածողության, երևակայության, ստեղծագործական կարողությունների զարգացմանը զուգընթաց, ինքնաճանաչման ու ինքնակատարելագործման աշխարհաճանաչողության արդյունավետ միջոց է, որը նպաստելու է բարձր բարոյական գծերի՝ հայրենասիրության, քաղաքացիական պատասխանատվության, հոգեբանական այլ արժեքների արմատավորմանը, գաղափարական դաստիարակությանը:

 Պատմավեպի ուսուցումը մեծապես նպաստում է նաև ազգային գեղարվեստական մտածողության յուրահատկությունների բացահայտմանը, հայ գրականությունը` որպես հայժողովրդի պատմական ճակատագրի և հայ մարդու կերպարի մարմնավորմանը, գրական-գեղարվեստական նյութի դաստիարակչական, ճանաչողական, երկի հասարակական նշանակության գիտակցմանը:

 Պատմավեպը՝ որպես գրական տեսակ, ունի ազգային ավանդույթներ և հիմքեր, ինչպես նաև ազգային պատկանելություն: Պատմավեպի ճիշտ կազմակերպված

ուսուցումը հայրենասեր սերունդներ է դաստիարակում՝ ոգեկոչելով անցյալի և ներկայի սերունդների սխրագործությունները:

 Ավագ դպրոցի <<Հայ գրականություն>> առարկայի ծրագրում ներառված են Խաչատուր Աբովյանի <<Վերք Հայաստանի>>, Րաֆֆու <<Սամվել>>, Մուրացանի <<Գևորգ Մարզպետունի>>, Դերենիկ Դեմիրճյանի <<Վարդանանք>>, Ստեփան Զորյանի <<Պապ թագավոր>> պատմավեպերի ուսուցումը:

 Պատմավեպերի ուսուցման առանձնահատկությունները ցույց տալու համար ներկայացնենք Րաֆֆու <<Սամվել>> պատմավեպի ուուցման մեր մետեցումներից մի քանիսը, որոնք կարելի է կիրառել նաև մյուս պատմավեպերը ուսուցանելի և մեկնաբանելիս:

ՐԱՖՖՈՒ <<ՍԱՄՎԵԼ>> ՊԱՏՄԱՎԵՊԻ

ՈՒՍՈՒՑՈՒՄԸ

 Վիպական ժանրի ծավալուն երկերի (այդ թվում պատմավեպերի) ուսուցումը սկսվում է 9-րդ դասարանի ավարտից անմիջապես հետո, երբ աշակերտներին հանձմարարվում է

ընթերցել վեպերը ամառային արձակուրդի ժամանակ:

 Ուսումնական տարվա սկզբում մենք հետաքրքրվում ենք աշակերտներից՝ ինչ են կարդացել հանձնարարված երկերից: Հարցումից պարզ է դառնում, որ ոչ բոլորն են ընթերցել ծրագրային վեպերը, և կիրառելով ամենատարբեր մեթոդներ՝ հասնում ենք այն մակարդակին, որ մինչև յուրաքանչյուր թեմայի ուսուցումը աշակերտների մեծ մասը պատմավեպերը ընթերցում են, քանի որ առանց բնագրի ծանոթ լինելու ուսուցումը լիարժեք և շատ արդյունավետ չի կարող լինել:

 Րաֆֆու <<Սամվել>> պատմավեպի ուսուցման 1-ին դասաժամին ցուցադրվում է սահիկահանդես ` «Պատմությունը գեղարվեստական գրականության էջերում» խորագրով, ուսուցչի ներածական խոսքից առաջ աշակերտներից մեկը կարդում է էլեկտրոնային գրատախտակի վրա Րաֆֆու խոսքերը. <<Պատմական վեպը մի ժողովրդի պատմական կյանքի նկարագիրն է: Նա պատկերացնում է յուր մեջ, թե ո՛րպես ապրել է և ո՛րպես գործել է մի ժողովուրդ, պատկերացնում է նրա բարքը, վարքը,սովորությունները…>>:1

 Թեմայի ուուցման 1-ին դասաժամին ներածական խոսքում այն միտքն ենք հայտնում, որ <<Սամվել>> վեպը ոչ միայն Րաֆֆու ստեղծագործության գլուխգործոցն է, այլև ողջ հայ վիպագրության բարձրարժեք երկերից մեկը, 4-րդ դարի 2-րդ կեսի Հայոց աշխարհի պատմական հանրագիտարանը, որտեղ ընթերցթղը ծանոթանում է <<հայրենասիրություն>> բառի <<ծագմանը>>, իմաստին, արժեքին, դրսևորման ձևերին:

 Պատմավեպի մեկնաբանման ժամանակ առանձնահատուկ նշանակություն ունի վեպը գրելու ժամանակաշրջանի հասարակական-քաղաքական հարաբերությունների, վեպի ստեղծման հիմնական նպատակի, դրդապատճառների մասին իմացությունը:

 1. Րաֆֆի, Երկերի ժողովոծու, Սամվել վեպ, հ.7, էջ 5, հավելված 2

 Դասանյութի մեկնաբանման այս բաժինը ներկայացնելիս էլ.գրատախտակի վրա աշակերտները կարդում են Ասլանի խոսքերը. <<Գրողը եթե ներկայի մեջ չի գտնում իր իդեալների տիպարները, նա մտնում է պատմության խորքը և ժամանակի հնությունից դուրս է կոչում իր ցանկացած հերոսներին և նրանց վսեմ գործերը դնում է ներկա սերնդի առջև, որ օրինակ առնեն և նրան նման լինեն>>:1

 Այս խնդրի լուծումը կարելի է իրականացնել համակցված դասի մեթոդով՝ գրականություն և պատմություն դասավանդող ուսուցիչների համառոտ դասախոսությունների կամ հարց ու պատասխանի մեթոդներով: Կարելի է նաև համագործակցային մեթոդ կիրառոլով՝ հանձնարարել աշակերտներին <<Հայոց պատմություն>> մասնագիտական գրքերից կամ համացանցից ծանոթանալ 19-րդ դարում Հայաստանում տիրող հասարակական-քաղաքական իրավիճակին և կատարել եզրակացություններ՝ հաջորդ դասաժամին ներկայացնելու համար:

 Հանձնարարությունը նպաստում է աշակերտների քաղաքական գիտելիքների զարգացմանը և կօգնի հասկանալ <<Սամվել>> պատմավեպը գրելու շարժառիթը և նպատակները: Այս թեմայի հարցումն ու քննարկումն իրականացնելուց հետո անդրադառնում ենք պատմավեպի մեկնաբանման կարևոր թեմաներից մեկին՝ վեպի <<Հառաջաբանին>>: Մինչ թեմայի մասին խոսելը աշակերտների համար կարդում ենք հետևյալ տողերը. <<Բայց <<Սամվելը>> վաղուց իմ մտածողությունների առարկա էր դարձել: Խրախուսվելով այն գաղափարով, թե որքան մեծ կրթական ազդեցություն ունի պատմական վեպը ընթերցողի համար, երբ նա տեսնում է յուր նախնյաց մեծագործությունները և աշխատում է հետևել նրանց առաքինություններին, տեսնում է նրանց մոլությունները, աշխատում է հեռու պահել իրենց նրանց կատարած սխալներից, այդ միտքը քաջալերեց ինձ>>:2

 Ընթերցումից հետո հարց ենք ուղղում աշակերտներին՝ հնարավորություն տալով նրանց մտածել և պատասխանել ,թե ի±նչ առաքինությունների, ի՞նչ մոլությունների մասին է գրում Րաֆֆին: Վեպն ընթերցած և հայոց պատմությանը ծանոթ աշակերտները պատասխանում են՝ հիշատակելով պատմական որոշ փաստեր և անուններ: Վերը նշված

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.Րաֆֆի, Երկերի ժողովածու, Կայծեր հ.5, Երևան 1985, հավելված 3

2. Րաֆֆի, Երկերի ժողովածու, Սամվել հ.7, էջ8 Երևան, 1963

հարցի պատասխանը կարող ենք ներկայացնել T-աձև աղյուսակի մեթոդով:

 առաքինություններ մոլություններ

 անձը զոհել հանուն հայրենիքի, հանուն շահի ուրանալ հայրենիքը,

 հայրենիքի շահը վեր է ամեն ինչից, անձնական երջանկությունը վեր է

 չես կարող անձնական երջանկություն ամեն ինչից,

 ունենալ, եթե քո ժողովրդին բնաջնջում հասնել փառքի հարազատներիդ

 են դիակների վրայով

 Թեման սեղմ ներկայացնելուց հետո հանձնարարվում է հաջորդ դասաժամի համար ընթերցել (վերընթերցել) վեպի <<Հառաջաբանը>> և դուրս գրել այն հարցերը, որոնք կարևոր է համարել հեղինակը ժամանակաշրջանի քաղաքական-հասարակական հարաբերությունները ներկայացնելու համար: Եվ որոնց բացակայությունը մեր գրավոր պատմեւթյան էջերում դժվարցրել է Րաֆֆու աշխատանքը վեպը գրելիս:

 Պատմավեպի ուսուցման համար համագործակցային մեթոդներ կիրառելը նպաստում է աշակերտի՝ փաստերը ինքնուրույնաբար դիտելու, ճանաչելու և տրամաբանելու, գլխավորը երկրորդականից տարբերելու, բազմապիսի փաստերից ստույգ եզրահանգումներ կատարելու հմտությունների և կարողությունների զարգացմանը:

 Վերը նշված աշխատանքը դասարանում կարելի է ներկայացնել հարց-պատասխանի կամ մտագրոհի մեթոդով:

 Մեր պատմության մեջ գրեթե մոռացված է ամբոխը…

Որ երկրների հետ է առևտուր Մեր թագավորների և իշխանների

 Անում հայ վաճառականը ընտանեկան կենցաղավարության

 Մասին

 Մեր պատմության մեջ մոռացված է ժողովրդի մի նշանավոր տարրը՝ կինը

 Համագործակցելով աշակերտների հետ՝ թերթում ենք ոչ միայն հայոց պատմության էջերը՝ վեր հանելու համար համապատասխան փաստեր, այլև հիշեցնում ենք Րաֆֆու վեպի <<Երեք երիտասարդ ուժեր>> գլուխը, որտեղ վեպի հերոսները քննարկում են այն հարցը, որ ժողովրդին կարող են փրկել մայրենի լեզվով դպրոցները և իշխանավորների հոգածությունը այս խնդրի վերաբերյալ: Աշակերտների միջոցով վերհիշում ենք, որ 5-րդ դարում իրականացավ պատմական իրադարձությունը՝ հայերն ունեցան իրենց գիրը և հայատառ գրականությունը:

 Ընթերցում ենք Րաֆֆու մի նամակից հատված. <<Ներկայումս գիրքը և ժողովրդի մոջ ընթերցանություն տարածելը այն փրկարար միջոցներից մեկն է,որ կազատե նրան շատ մոլություններից: Նոր ժամանակակից թարմ մտքերի հետ ծանոթանալով՝ նա կուղղի յուր ճանապարհը , յուր ընթացքը: Եվ <<Սամվել>>ը այդ իսկ նպատակով գրված է: Մեր տերությունը նույն տերությունն է, ինչ որ 4-րդ և 5-րդ դարերում>>:1

 Հաջորդ դասաժամին, երբ կքննարկենք վեպի վերը նշված գլխի բովանդակությունը, կարող ենք օգտվել մտագրոհի մեթոդից: Այն հարցին՝ ի՞նչ տվեց հայոց այբուբենը հայ ժողովրդին, պատասխանները կգրենք գրատախտակին:

 Գրավոր պատմություն Գրավոր գրականությու

 Մայրենի լեզվով դպրոցներ Համաշխարհային գրականության

 Համաշխարհային ճանաչում ճանաչում

 Պատմավեպի հեղինակը, ի տարբերություն ոչ պատմական վեպի հեղինակի, իր գաղափարներն ու տեսակետները կարող է հաստատաել փաստերով, ինչը ավելի տպավորիչ և համոզիչ է դարձնում վիպական գործողություններն ու վեպի գաղափարը:

Դարեր շարունակ հայ ժողովուրդը խաղաղություն է երազել: Իսկ թե ինչ ճանապարհով ձեռք բերել ցանկալի խաղաղությունը, մեզ օգնում է իմանալ պատմավեպը:՝

1, Րաֆֆի, նամակ Հ.Աբելյանին, 1887, հուլիս

Վեպը ուուցանելիս պարտադիր անդրադառնում ենք դիպաշարին, նշում նրա մասերը՝ անդրադառնալով կառուցվածքային առանձնահատկություններին՝ հեղինակային շեղումներ, միջանկյալ պատմություններ (<<Փակագծերի մեջ>>, <<Մեկը-արևմուտքում, մյուսը-արևելքում>> գլուխներում), կառուցվածքային շրջանակ, զուգահեռ պատումներ:

 Ելնելով տվյալ դասարանի աշակերտների համակազմի առանձնահատկություններից՝ հաջորդ դասի համար կարող ենք հանձնարարել խմբային հետազոտական աշխատաք՝ անդրադառնալ <<Սամվել>> վեպի պատմական հիմքին:

 Այս աշխատանքը կատարելու համար աշակերտները կարող են դիմել <<Հայոց պատմություն>> առարկան դասվանդող ուսուցչին, փաստերը դուրս բերել համացանցից և հաջորդ դասաժամին ներկայացնել:

 Թեմայի յուրացման այս բաժինը կարելի է կազմակերպել համակցված դասի մեթոդով: Դասը կվարեն պատմության և գրականության ուսուցիչները: Աշակերտները, ուսումնասիրելով 4-րդ դարի պատմական փաստերը, կատարում են համադրում վեպում ներկայացված պատմական իրադարձությունների և հայոց պատմության համապատասխան ժամանակաշրջանը ներկայացնող փաստերի, ինչը ապահովում է չափորոշչային պահանջներից ևս մեկը՝ միջառարկայական կապը:

 Անդրադառնալով դիպաշարին, խոսելով պատմավեպի հերոսների գործողությունների մասին՝ հիշատակում ենք բազմաթիվ աշխարհագրական վայրեր և տեղանուններ:

 Թեմայի ուսուցման այս մասում իրականացնում ենք պատմավեպի ուսուցման առանձնահատկություններից ևս մեկը՝ միջառարկայական կապը <<Հայաստանի աշխարհագրություն>> առարկայի հետ:

 Պատմավեպի դիպաշարը ներկայացնելիս էլ. գրատախտակի վրա ցուցադրում ենք 4-րդ դարի Հայաստանի վարչական տարածքները պատկերող քարտեզը և պատմական վայրերը պատկերող նկարները (ճարտարապետություն):1

 Ուսումնասիրելով պատմական ժամանակաշրջանը՝ աշակերտները ինքնուրույն կամ մեր օգնությամբ հասկանում են, որ պատմավեպում Րաֆֆին հարազատ է մնացել

 1, հավելված 6, Մեծ Հայքը 4-րդ դարում

պատմական իրականությանը, բայց չի դարձել պատմության ստրուկը:

 Ներկայացնում ենք ,որ Րաֆֆին 4-րդ դարի հայ հասարակական կյանքի պատկերը

տվել է ոչ թե լուսանկարչական ճշտությամբ, այլ գեղարվեստական ընդհանրացմամբ՝ փորձելով պատասխանել հասարակությանը հուզող որոշ հարցերի, իսկ դրանցից առաջնայինը, հարցերի հարցը վերաբերում է հայ ժողովրդի փրկությանը, պետականության վերականգնմանը: Սա ևս պատմավեպի ուսուցման առանձնահատկություններից է :

 Պատմավեպի ուսուցման առանձնահատկություններից մեկն էլ անդրադարձն է գրական աղբյուրներին՝ Մ. Խորենացու <<Հայոց պատմություն>> և Փ. Բուզանդի <<Պատմություն հայոց>> երկերին:

 Դասարանը բաժանելով խմբերի՝ հանձնարաում ենք կատարել հետազոտական աշխատանք՝ ուսումնասիրել երկերը և դուրս գրել այն մասերը, որոնք համապատասխանում են պատմավեպում ներկայացված պատմական իրադարձություններին և որոնք հիմք են դարձել Րաֆֆու համար վեպը գրելիս:1

 Հարցման դասաժամին խմբերը ներկայացնում են իրենց աշխատանքները գրավոր կամ բանավոր պատասխանի միջոցով: Այս նույն դասաժամին էլ. գրատախտակի վրա աշակերտների խմբերից մեկի աշխատանքն է ցուցադրվում: Նրանք դուրս էին գրել պատմիչների երկերից միևնույն իրադարձությունները ներկայացնող հատվածները և բանավոր պատասխանով ներկայացնում են պատմավեպի բույն բովոնդակությունն ունեցող հատվածը՝ նշելով տարբերությունները և ընդհանրությունները (նյութը վերաբերում էր Մերուժան Արծրունուն):

 Հետազոտական աշխատանքի արդյունքում աշակերտբերը կարողանում են տեսնել Րաֆֆու գաղափարական մոտեցումները, պատմական իրադաձությունների և պատմական անձանց վերաբերյալ՝ ձևավորելով անհատական կարծիք:

 Համագործակցային մեթոդների կիրառումը շատ նպատակային է նաև վիպական կերպարբերի մեկնաբանման դասաժամերին: Ներկայացնելով վեպի հերոսներին, խոսելով

\_\_\_\_\_\_\_\_\_\_\_\_\_\_\_\_\_\_\_\_\_\_

1, Հավելվածներ 4, 5

նրանց գործողությունների մասին՝ մենք անդրադարձ ենք կատարում պատմությանը և կողք կողքի դնում պատմական անձին և գրական հերոսին:

Ընթերցում ենք Բուզանդի երկի այն հատվածը, որտեղ ներկայացնում է Սամվել Մամիկոնյանին և նրա գործողությունները հանուն հայրենիքի: Աշակերտները ներկայացնում են Բուզանդի մոտ

հիշատակված այլ անձանց, որոնց անդրադարձ է կատարել նաև Րաֆֆին:

 Դասարանը բաժանում ենք 2 մասի ՝ հանձնարարելով ներկայացնել պատմավեպի դրական և բացասական կերպարները: Այս հանձնարաությունը ավելի արդյունավետ և ուսանելի կլինի, եթե իրականացվի T-աձև աղյուսակի կամ Վենի դիագրամի միջոցով:

 Աշակերտները այս աշխատանքը հաճույքվ և դյուրին են իրականացնում, քանի որ հանձնարարությունը նախորդների տրամաբանական շարունակությունն է:

 ՀԱՅՐԵՆԱՍԵՐՆԵՐ ԴԱՎԱՃԱՆՆԵՐ

 Կերպարները մեկնաբանելիս պարտադիր անդրադարձ ենք կատարում պատմավեպի կին հերոսներին՝ Փառանձեմ, Սաթենիկ, Համազասպուհի, Աշխեն, Վասպուրականի տիկին, Նվարդ, Որմիզդուխտ և այլք:

 Մինչև հիմնական աշխատանք կատարելը, ընթերցեւմ ենք վեպի առաջաբանից այն հատվածը, որտեղ Րաֆֆին գրում է, որ մեր պատմության էջերից դուրս է մնացել կինը, որն իր հայրենասիրությամբ չի զիջում ամուսնուն:

 Աշակերտները մեր ուղղորդումով հիշում են Ավարայրը և հայ կանանց զորագունդը (Եղիշե): Աշակերտներից մեկը կարտասանի Մ. Նալբանդյանի <<Իտալացի աղջկա երգը բանաստեղծությունը>>:

Վերը նշված աշխատանքը ապահովում է չափորոշչային պահանջներից ևս մեկը՝ ներառարկայական կապ (հայ գրականություն-հայ գրականություն):

 «Սամվել» պատմավեպի կին հերոսնեին կարելի է ներկայացնել մտագրոհի մեթոդով՝ բանավոր շարադրանքով շատ հակիրճ նկարագրելով նրանց:

 Արծրունյաց տիկին

 Աշխեն

 Սաթենիկ Փառանձեմ Տաճատուհի

 Թեմայի մեկնաբանման այս հատվածը պարտադիր արդիականացվում է. հանձնարարվում է գրել փոքրածավալ շարադրանք <<Հայ կինը այսօր>> թեմայով:

 Պատմավեպի կերպարների մեկնաբանման ժամանակ տարբեր կարծիքներ են հնչում: Կարծիքների հակադրությունը հիմնականում վերաբերում է Սամվելին և Մերուժան Արծրունուն: Անդրադառնալով Սամվելի կերպարին՝ մենք ուղղորդում ենք աշակերտներին, փորձում պարզաբանել Սամվելի ամենավճռական քայլը՝ հոր սպանությունը:

 Ընթերցում են վեպից նախապես հանձնարարված հատվածները, որոնք ներկայացնեւմ են Սամվելի տառպանքը, հոգեկան խռովքը: Հատվածներ են ընթերցվում,որոնցում պատկերված են դավաճանների չարագործությունները: Նշված մեկնաբանություններից հետո կատարում ենք եզրակացություն՝ Սամվելի կերպարը կերտված է մեծ վարպետությամբ: Նրա արարքները համոզիչ են, հիմնավորված:

 Սամվելի կերպարի մեկանբանությունը հասցնում են մինչև վերջ, մինչև վիպական գործողությունների ավարտը: Աշակերտները նշում են նաև Սամվելի գործողությունների վերջին քայլը՝ խորը հոգեկան տառապանքի մեջ նա վերադառնում է տուն և...: Մայրը պարսկական ծես էր կատարում և ստիպում է որդուն մասնակցել դրան: Չարացած, զայրույթով լցված որդին դառնում է մայրասպան: Քննարկման և մեկնաբանման ենք դնում այն հարցը, թե ինչու է Րաֆֆին այսպես ավարտել վեպը՝ ծանոթ լինելով Բուզանդի պատմությոնը, որտեղ Սամվելը սպանում է խորթ մորը՝ Շապուհի քրոջը:

 Աշակերտներին ուղղված հարցին,թե ինչու է Րաֆֆին փոխել պատմական փաստը, աշակերտները, ծանոթ լինելով գրականության տեսությանը (ռոմանտիկական ուղղություն), պատասխանում են,որ ռոմանտիկական ստեղծագործություններում դրական կերպարը բացարձակ է, այդպիդին է նաև բացասական կերպարը: Նշում են Մերուժանի անունը, ով զենքով դուրս եկավ մոր դեմ:

 Ամփոփելով Սամվելի կերպարի մեկնաբանումը՝ մենք ավելացնում ենք, որ Սամվելը քաղաքական էթիկայի հարցը լուծում է հօգուտ հայրենիքի: Նա ելնեւմ է այն տեսակետից, որ հայրենիքը բացարձակ է, իսկ մյուս բոլոր զգացմունքները՝ մասնավոր: Մասնավորը կարելի է զոհաբերել բացարձակին:

 Պատմավեպի լիարժեք մեկնաբանման համար շատ կարևոր է նաև բացասական կերպարների ճիշտ բնութագրումը:

 Մի քանի դասաժամ իրականացրած խմբային և անհատական աշխատանքները նպաստում են աշակերտների վերլուծական խոսքի զարգացմանը՝ անհատական մտածելակերպի դրսևորմամբ: Կարողանում են լիարժեք մեկնաբանել և՛ Վահան Մամիկոնյանի, և՛ Մերուժան Արծրունու գործողությունները և դրանց հետևանքները:

 Թեմայի ուսուցման վերջին դասաժամին անդրադառնում ենք ստեղծագործության լեզվին և ոճին՝ նշելով, որ վեպում պատմելու արվեստը հասել է կատարելության: Դեպքերը պատմվում են այնքան գրավիչ, որ դրանք պատկերացվում են իրականության մեջ, քեզ զգում ես դրանց մսնակիցը:

 Տպավորիչ են ներկայացված գործող անձանց միջավայրը, բնության նկարագրությունները: Եվ այդ ամենը մաքուր, գեղեցիկ հայերենով և հարուստ բառապաշարով: Աշակերտները ստանում են անհատական աշխատանք կատարելու առաջադրանք՝ վեպից դուրս գրել հերոսների ներաշխարհին, նրանց գործողություններին բնորոշ միջավայրի, բնության նկարագրություններ՝ ընդգծելով խոսքի պատկերավորման միջացները՝ մակդիր, համեմատություն, փոխանունություն, անձնավորում:

 Հաջորդ դասաժամին աշակերտներից յուրաքանչյուը կկարդա իր դուրս գրած հատվածը և կմեկնաբանի: Այս աշխատանքը ապահովում է հայ գրակականություն-հայոց

լեզու առարկայական կապը և աշակերտների գեղագիտական դաստիարակությանը:

Որպես թեմայի ուսուցման ավարտ, իրականացնելով թեմայի արդիականացումը, ինչը պատմավեպի ուսուցման կարևոր առանձնահատկություններից է, ներկայացնում ենք

 համառոտ դասախոսություն՝ ներառելով Րաֆֆու խոսքերը. <<Ազատությունը չի շնորհվում վերուստ, յուրաքանչյուր ժողովուրդ այն կարողէ և պետք է նվաճի սեփական ուժերով: Երբ մարդ անընդունակ է անձնապահպանության, նա կյանքի իրավունք չունի... Մենք ունենք պատմություն, 850 տարվա պատմություն, թե ինչպես է վարվել մեզ հետ թուրքը: Նրա ամեն մի տողը արյունով ու արտասուքվ է գրված:

 Ով ուրանում է պատմությունը, առաջ ինքն է կրում իր դատապարտության դատակնիքը...

 Թուրքն այսօր անկիրթ բարբարոս է, բայց քաղաքակրթվելուց հետո կդառնա կրթյալ ավազակ և այն ժամանակ ավելի վտանգավոր կդառնա...>>:1

 Մենք շարունակում ենք՝ ասելով, որ պատմությունը հաստատեց մեծ վիպասանի խոսքերը. հայ ժողովուրդը տեսավ 1915թ., 1990-ական թվականները, Ապրիլյան քառօրյան, 44-օրյա պատերազմը, 2022 թվականի եռօրյան:

 Մեր օրերում ավելի է արժևորվում Րաֆֆու պատմավեպերի (<<Դավիթ Բեկ>>, <<Սամվել>>, <<Պարույր Հայկազն>>.) և <<Խամսայի մելիքություններ>> պատմական ուսումնասիրության դերը սերունդների դաստիարակության գործում:

 Վիպասանի կարծիքով պատմությունը կրկնվում է. և՛ անցյալի, և՛ ժամանակակից դեպքերի մեջ կա մի զարմանալի նմանություն: Հետևաբար՝ պատմությունը ոչ միայն անցյալի հայելին է, այլև ներկայի խորհրդատուն, վստահորեն կարող ենք ավելացնել. <<Աապագան տանող ճիշտ ճանապարհի բանալին է>>:

 Իրականացնելով միջառարկայական կապ՝ հանձնարարում ենք գրել շարադրանք <<Անձնազոհ ու քաջարի հայրենասերը>> վերնագրով, ինչը աշակերտների գրավոր խոսքի զարգացմանը, ինքնուրույն կարծիքի ձևավորմանը նպաստող կարևոր մրջոցնորից է:

Որպես հավելված ներկայացնում ենք 10-րդ դասարանի աշակերտներից մեկի` Հասմիկ Քիլիմջյանի շարադրանքից հատված :2

1, Դատարկ հույսերով ենք ապրում, հոդված, Երևան, հ9, էջ 272

2,Հավելված 8

 ԵԶՐԱԿԱՑՈՒԹՅՈՒՆ

 Գրական երկի (այս դեպքում Րաֆֆու <<Սամվել>> պատմավեպի) ուսուցման ընթացքում ամենագլխավոր, ամենավճռական դերը պատկանում է ուսուցչին: Գրականության ավանդման ողջ հաջողությունը կախված է գերազանցապես նրանից և ամենից առաջ նրա առարկայական և մեթոդական պատրաստությունից:

 Ուսուցիչը շատ լավ պետք է իմանա, թե ինչ է դասավանդում, ինչպիսի գեղարվեստական նյութեր, պատմա-կենսագրական տեղեկեւթյեւնների, գրական-տեսական գիտելիքների, գործնական ունակությունների ու հմտությունների համակարգ է ուսուցանում: Նա պետք է գիտենա գրականության դպրոցական դասընթացն ամբողջությամբ, ծանոթ լինի գրականությանն առնչվող բոլոր առարկաներին՝ մայրենի լեզու, պատմություն, երաժշտություն, նկարչություն, այս դեպքում նաև աշխարհագրություն: Իրականացնելով պատմավեպի ուսուցումը տարբեր մեթոդներով՝ համառոտ դասախոսություն, համագործակցում, աշակերտի հաղորդում, խմբային հետազոտական աշխատանք, գրական դատ, գրական բանավեճ, ԳՈՒՍ…, կարողացանք իրականացնել թեմայի ուսուցմանը վերաբերող չափորոշչային պահանջները:

 Անդրադառնալով քննարկվող հարցին՝ պատմավեպի ուսուցման առանձնահատկություններին, հարկ ենք համարում նշել, որ պատմավեպի ուսուցման ընթացքում կիրառված տարատեսակ և տարաբնույթ մեթոդները նպաստեցին իրականացնելու՝

* ներառարկայական կապեր (հայ գրականություն-հայ գրականություն),
* միջառարկայական կապեր (հայ գրականություն-հայոց պատմություն, հայ գրականություն – հայոց լեզու , հայ գրականություն-աշխարհագրություն),
* գրական հերոսի և պատմական անձի համադրում, որը միջոց է կերպարի խորը և ճիշտ վերլուծության՝ անհատական կարծիքի դրսևորմամբ,
* հայ ժողովրդի բարքերի, կենցաղի, ընտանեկան սովորությունների նկարագրի համակողմանի պատկերում,
* ժողովրդի կենսակերպի պայծառ ու մութ, ուսանելի և մերժելի կողմերի ցուցոդրում,
* հայրենի աշխարահգրության իմացություն և գիտելիքների ամրապնդում,
* պատմամշակութային կոթողների ճանաչում ( ճարտարապետություն)
* պատմավեպում ներկայացված հասարակական-քաղաքական հարաբերությունների, պատմական անձանց ապրելակերպի, նրանց գործողությունների (թագավոր, իշխան, հոգևորական, ռամիկ) արդիականացում և գնահատում,
* հասարակության մեջ, երկրի պետականության պահպանման գործում կնոջ դերի կարևոևում և արժևորում:

 Պատմավեպի ուսուցումը նպաստեց աշակերտների գիտելիքների որոշակի համակարգի զարգացմանը: Նրանք ծանոթացան հայ գրականության մեծերից մեկի՝ Րաֆֆու կյանքին և ստեղծագործությանը, ծանոթացան հայ դասական գրականության լավագույն էջերից մեկին՝ <<Սամվել>> պատմավեպին, պատմավեպի ժանրին, զարգացրին գիտելիքները հայոց պատմությունից, ծանոթացան հայրենի լեռնաշխարհի որոշ տարածքների: Պատմավեպի ուսուցումը նպաստեց մի շարք կարողությունների և հմտությունների զարգացմանը.

* կարդացածը վերարտադրելու, մեկնաբանելու,
* բանգրի վրա ինքնուրույն և խմբային աշխատանք կատարելու,
* սովորածը մտապահելու, սեփական դատողություններով, եզրահանգումներով վերաշարադրելու (գրավոր և բանավոր),
* անհրաժեշտ տեղեկություններ ստանալու համար մասնագիտական գրականություններից ,հանրագիտարաններից, համացանցից, քարտեզներից օգտվելու
* ստեղծագործության լեզվաոճական առանձնահատկությունները ներկայացնելու,
* Հայաստանն ու հայրենի բնօրրանը ճանաչելու ու ճանաչելի դարձնելու,
* պատմական դեպքերը, երևույթները համեմատելու, վերլուծելու, գնահատելու:

 21-րդ դարի դպրոցում դաստիարակության և կրթական գործընթացի ճիշտ կազմակերպման համար շատ կարևոր են ոչ միայն կարողությունների և հմտությունների զարգացումը, այլև արժեհամակարգի ձևավորումը՝ որպես դպրոցական կրթության վերջնաարդյունք;

 Արժեհամկարգի ձևավորմանը մեծապես նպաստում են ոչ միայն համաշխարհային, այլև հայրենի մշակույթի բարձրարժեք ստեղծագործությունների ուսումնասիրությունն ու ուսուցումը: Այդ ստեղծագործությունների մեջ իր ուրույն դերն ունի Րաֆֆու <<Սամվել>> պատմավեպը:

 Աշակերտների արժեքային համակարգի ձևավորումը ներառված է ՀՀ պետական չափորոշչում, որպես կրթության բովանդակային բաղադրիչ:

 Յուրաքանչյուր առարկա արժեհամակարգի ձևավորման իր մոտեցումներն ունի:

 Հայ գրականության ուսուցումը մեծապես նպաստում է բարձր արժեքների ձևավորմանը: Եթե փորձենք արժեքները դասավորել բուրգի ձևով, ապա գագաթին գտնվող մեծագույն արժեքը կլինի հայրենասիրությունը, որը լավագույն կերպով ներկայացվում է պատմավեպի ուսուցման դասաժամին:

 Րաֆֆու <<Սամվել>> պատմավեպի ուսուցումը նպաստեց՝

* յուրաքանչյուր աշակերտի մեջ հայրենասերի ոգու ձևավորմանը, պատրաստ լինելու ծառայել հայրենիքին,
* կարևորելու ազգային-պետական մտածողություն և գործելակերպ ունենալը,
* հայոց բանակում ծառայելը պատվի գործ համարելը
* ունենալ ազգային ինքնագիտակցություն,
* գիտակցել ներկան և ապագան կերտելու խնդրում պատմության դերը,
* գիտակցել իր ժողովրդի նյութական և հոգևոր արժեքները պահպանելու անհրաժեշտությունը,
* գիտակցել, որ իր համար կարևորագույն արժեքներից են լինելու գիտելիքները, աշխատանքային հմտությունները:

 Ելնելով պատմավեպի ուսուցման վերը նշված առանձնահատկություններից՝ մենք, ամենատարբեր մեթոդներ կիրառելով, փորձում ենք դրականը, ուսանելին, արժեքավորը ամրապնդել աշակերտի գիտակցության և հոգեբանության մեջ, դրանք դարձնել աշակերտինը, նրա անբաժանելի մասը, նրա կենսակերպը:

 ՀԱՎԵԼՎԱԾՆԵՐ

1. Պատմությունը գրականության էջերում- սահիկահանդես
2. Րաֆֆի, Կայծեր, Ասլանի խոսքեր
3. Րաֆֆի, Սամվել, Հառաջաբան
4. Փ. Բուզանդ, Պատմություն հայոց, 1968 թ. , էջ 223
5. Մ. Խորենացի, Պատմություն հայոց1968 թ. , էջ 272
6. Մեծ Հայք, 4-րդ դար, քարտեզ
7. Պատմամշակութային կոթողների նկարներ
8. Անձնազոհ ու քաջարի հայրենասերը, շարադրանք

 ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ

1. Րաֆֆի, Երկերի լիակատար ժողովածու-1963թ
2. Րաֆֆի, Երկերի լիակատար ժողովածու-1985թ
3. Մովսես Խորենացի, « Պատմություն հայոց » 1968 թ.
4. Փավստոս Բուզանդ , « Պատմություն հայոց » 1968 թ
5. Ջուհարյան Թ., Հայ գրականության մեթոդիկա, Երևան, 1972թ

ԲՈՎԱՆԴԱԿՈՒԹՅՈՒՆ

1. Ներածություն……………………………………………………….......….2
2. Րաֆֆու <<Սամվել>> պատմավեպի ուսուցմը…………………….........4
3. Եզրակացություն…………………………………………………….....…14
4. Հավելվածներ…………………………………………………………........17
5. Օգտագործված գրականություն………………………………………...18